stanford-oval/wikipedia huggingface dataset:
ปลาแมกเคอเรล
เป็นอาหาร

บทความหลัก: ปลาแมกเคอเรล (อาหาร)
ปลาแมกเคอเรลเป็นอาหารสำคัญที่บริโภคทั่วโลก
เพราะมีไขมันสูง จึงเป็นแหล่งกรดไขมันโอเมกา-3 ที่ดี
เนื้อปลาเสียเร็วโดยเฉพาะในเขตร้อน ซึ่งอาจทำให้อาหารเป็นพิษ (scombroid food poisoning)
ดังนั้น จึงควรรับประทานในวันที่จับได้ ยกเว้นถ้าถนอมไว้อย่างถูกต้อง
การถนอมปลาไม่ใช่เรื่องง่าย
ก่อนการอัดปลากระป๋องและการแช่เย็นในคริสต์ทศวรรษที่ 19 การหมักเกลือและการรมควันเป็นวิธีหลักที่ใช้
ในประวัติประเทศอังกฤษ ปลาจะไม่ผ่านการถนอมอาหาร แต่จะกินสด ๆ เท่านั้น
แต่ปลาเสียก็เป็นเรื่องสามัญ ทำให้มีนักเขียนถึงกับกล่าวไว้ว่า "มีการพูดถึงปลาแมกเคอเรลเหม็นในวรรณกรรมอังกฤษมากกว่าปลาอื่น ๆ ทั้งหมด"
ในประเทศฝรั่งเศส ปลามักจะหมักเกลือ จึงสามารถขายได้ทั่วประเทศ
เชการ์

| --- | --- |
Всероссийская чрезвычайная комиссия Vserossiyskaya chrezvychaynaya komissiya
เข็มกลัดประจำหน่วยเชการ์ใน ปีพ.ศ. 2465
ภาพรวมหน่วยงาน
ก่อตั้ง: 20 ธันวาคม พ.ศ. 2460
หน่วยงานก่อนหน้า: PVRK
ยุบเลิก: 6 กุมภาพันธ์ พ.ศ. 2466
หน่วยงานสืบทอด: State Political Directorate
ประเภท: ตำรวจลับ Intelligence agency
เขตอำนาจ: สหภาพโซเวียต
สำนักงานใหญ่: Lubyanskaya ploshchad, มอสโก โซเวียตรัสเซีย สหภาพโซเวียต
ฝ่ายบริหารหน่วยงาน: เฟลิกซ์ ดเซียร์จินสกี
ต้นสังกัดหน่วยงาน:   Council of the People's Commissars
คณะกรรมการพิเศษ หรือ เชการ์ (รัสเซีย: чрезвыча́йная коми́ссия; ย่อ:ЧК) เป็นองค์กรความมั่นคงแรกของโซเวียต ก่อตั้งขึ้นเมื่อวันที่ 20 ธันวาคม พ.ศ. 2460 หลังจากพระราชกฤษฎีกาออกโดยวลาดิเมียร์ เลนินและต่อมาถูกนำโดยเฟลิกซ์ ดเซียร์จินสกี อดีตขุนนางชาวโปแลนด์ที่หันเข้าสู่คอมมิวนิสต์ปลายปี พ.ศ. 2461 เชการ์ได้ถูกจัดตั้งอีกหลายร้อยแห่งซึ่งมีคณะกรรมการหลายระดับรวม หลังจาก พ.ศ. 2466 กลุ่มเชการ์ ถูกปฏิรูปใหม่เป็น เอ็นเควีดี
ในปีพ.ศ. 2464 กองกำลังป้องกันประเทศของเชการ์มีผู้เข้าร่วมอย่างน้อย 200,000 คนหน่วยเหล่านี้คอยดูแลค่ายแรงงานกูลัก;จับกุมตัวควบคุม,กักขัง,ทรมานและการประหารชีวิตคู่ต่อสู้ทางการเมืองและกบฏ และปราบปรามจลาจลโดยคนงานหรือชาวนาและการกบฏต่อกองทัพแดง
แหล่งข้อมูลอื่น

The Cheka – Spartacus Schoolnet collection of primary source extracts relating to the Cheka
Development of the Soviet system of punitive organs (รัสเซีย)
ความแตกแยกระหว่างแอลเบเนีย–โซเวียต

ความแตกแยกระหว่างแอลเบเนีย–โซเวียต เป็นการค่อย ๆ เสื่อมถอยของความสัมพันธ์ระหว่างสหภาพสาธารณรัฐสังคมนิยมโซเวียต (สหภาพโซเวียต) และสาธารณรัฐประชาชนแอลเบเนียซึ่งเกิดขึ้นในช่วง พ.ศ. 2499-2504 อันเป็นผลจากการสร้างสายสัมพันธ์ระหว่างนีกีตา ครุชชอฟ ผู้นำโซเวียตกับยูโกสลาเวีย ควบคู่ไปกับ "สุนทรพจน์ลับ" ของเขา และการล้มล้างอิทธิพลของสตาลินในเวลาต่อมา รวมถึงความพยายามในการขยายนโยบายเหล่านี้ไปยังแอลเบเนียเช่นเดียวกับที่เกิดขึ้นในรัฐกลุ่มตะวันออกอื่น ๆ ในขณะนั้น
อย่างไรก็ตาม ความแตกแยกระหว่างแอลเบเนีย–โซเวียตไม่ได้เปิดเผยต่อสาธารณะจนกระทั่งในระหว่างการประชุมผู้แทนพรรคคอมมิวนิสต์และพรรคคนงานที่กรุงบูคาเรสต์ใน พ.ศ. 2503 คณะผู้แทนแอลเบเนียซึ่งนำโดยฮิสนี คาโป ไม่สนับสนุนมุมมองทางอุดมการณ์ของครุชชอฟเกี่ยวกับความแตกแยกระหว่างจีน–โซเวียต
ผู้นำแอลเบเนียภายใต้การนำโดยแอนแวร์ ฮอจา มองว่านโยบายของครุชชอฟขัดแย้งกับหลักคำสอนของลัทธิมากซ์–เลนินและการประณามโจเซฟ สตาลินว่าเป็นการกระทำที่ฉวยโอกาสซึ่งมีจุดมุ่งหมายเพื่อทำให้ลัทธิแก้ถูกต้องตามกฎหมายภายในขบวนการคอมมิวนิสต์ระหว่างประเทศ เหตุการณ์นี้เกิดขึ้นในบริบทของความแตกแยกที่ใหญ่ขึ้นระหว่างจีนและสหภาพโซเวียต ความแตกแยกระหว่างโซเวียตและแอลเบเนียสิ้นสุดลงด้วยการตัดความสัมพันธ์ใน พ.ศ. 2504 อย่างไรก็ตาม แอลเบเนียไม่ได้ถอนตัวออกจากกติกาสัญญาวอร์ซอจนกระทั่ง พ.ศ. 2511 โดยส่วนใหญ่เป็นปฏิกิริยาเพื่อตอบสนองต่อการรุกรานเชโกสโลวาเกีย
บรรณานุกรม

Alia, R. (1988). Our Enver. Tirana: 8 Nëntori Publishing House.
Ash, W. (1974). Pickaxe and Rifle: The Story of the Albanian People. London: Howard Baker Press Ltd.
Freedman, R. O. (1970). Economic Warfare in the Communist Bloc. New York: Praeger Publishers.
Griffith, W. E. (1963). Albania and the Sino-Soviet Rift. Cambridge, MA: The M.I.T. Press.
Halliday, J., บ.ก. (1986). The Artful Albanian: The Memoirs of Enver Hoxha. London: Chatto & Windus Ltd. ISBN 9780701129705.
Held, J., บ.ก. (1992). The Columbia History of Eastern Europe in the Twentieth Century. New York: Columbia University Press.
Hamm, H. (1963). Albania: China's Beachhead in Europe. New York: Frederick A. Praeger.
Hoxha, E. (1976). Albania Challenges Khrushchev Revisionism (PDF). New York: Gamma Publishing Co.
—— (1975). Selected Works (PDF). Vol. 2. Tirana: 8 Nëntori Publishing House.
—— (1980). Selected Works (PDF). Vol. 3. Tirana: 8 Nëntori Publishing House.
—— (1984). The Khrushchevites (PDF) (Second ed.). Tirana: 8 Nëntori Publishing House.
Kola, P. (2003). The Search for Greater Albania. London: C. Hurst & Co.
Logoreci, Anton (1977). The Albanians: Europe's Forgotten Survivors. London: Victor Gollancz Ltd.
Marku, Ylber (2019). "Communist Relations in Crisis: The End of Soviet-Albanian Relations, and the Sino-Soviet Split, 1960–1961". The International History Review (ภาษาอังกฤษ). 42 (4): 813–832. doi:10.1080/07075332.2019.1620825. ISSN 0707-5332. S2CID 191900853.
O'Donnell, J. S. (1999). A Coming of Age: Albania under Enver Hoxha. New York: Columbia University Press.
Omari, L.; Pollo, S. (1988). The History of the Socialist Construction of Albania (PDF). Tirana: 8 Nëntori Publishing House.
Pano, N. C. (1968). The People's Republic of Albania. Baltimore, MD: The Johns Hopkins Press.
Vickers, M. (1999). The Albanians: A Modern History. New York: I. B. Tauris & Co Ltd.
ทรามวัยกับไอ้ด่าง

บทความนี้เกี่ยวกับภาพยนตร์แอนิเมชันใน ค.ศ. 1961 สำหรับความหมายอื่น ดูที่ 101 ดัลเมเชียนส์
| ทรามวัยกับไอ้ด่าง |
| --- | --- |

กำกับ:   ไคลด์ เจอรอนะมี  แฮมิลตัน ลุสค์  ว็อล์ฟกัง เรเทอร์แมน 
เนื้อเรื่อง: บิล พีต
สร้างจาก: ขบวนการหมาจุด โดย โดดี สมิธ
อำนวยการสร้าง: วอลต์ ดิสนีย์
นักแสดงนำ:   ร็อด เทย์เลอร์  เคต เบาเออร์  เบตตี ลู เกอร์สัน  เบน ไรต์  ลิซา เดวิส  มาร์ธา เวนต์เวิร์ธ 
ตัดต่อ:   รอย เอ็ม. บริวเวอร์ จูเนียร์  ดอนัลด์ ฮาลลีเดย์ 
ดนตรีประกอบ: จอร์จ บรันส์
บริษัทผู้สร้าง: วอลต์ดิสนีย์โปรดักชัน 
ผู้จัดจำหน่าย: บิวนาวิสตาดิสทริบิวชัน
วันฉาย:   25 มกราคม ค.ศ. 1961 (1961-01-25) 
ความยาว: 79 นาที
ประเทศ: สหรัฐ
ภาษา: อังกฤษ
ทุนสร้าง: 3.6 ล้านดอลลาร์สหรัฐ
ทำเงิน: 303 ล้านดอลลาร์สหรัฐ
ทรามวัยกับไอ้ด่าง (อังกฤษ: One Hundred and One Dalmatians) เป็นภาพยนตร์แอนิเมชันอเมริกันแนวผจญภัยและตลกใน ค.ศ. 1961 ผลิตโดยวอลต์ดิสนีย์โปรดักชัน ดัดแปลงจากนวนิยายเมื่อ ค.ศ. 1956 ขบวนการหมาจุด ของโดดี สมิธ เป็นภาพยนตร์แอนิเมชันเรื่องที่ 17 ของดิสนีย์ กำกับโดยไคลด์ เจอโรนิมี, แฮมิลตัน ลุสค์ และว็อล์ฟกัง เรเทอร์แมน เนื้อเรื่องโดยบิล พีต และให้เสียงตัวละครโดยร็อด เทย์เลอร์, เคต เบาเออร์, เบตตี ลู เกอร์สัน, เบน ไรต์, ลิซา เดวิส และมาร์ธา เวนต์เวิร์ธ ภาพยนตร์เป็นเรื่องราวของลูกสุนัขพันธุ์แดลเมเชียน 15 ตัวซึ่งถูกลักพาตัวโดยวายร้ายที่ชื่อ ครูเอลลา เดอ วิล ผู้ต้องการนำขนของพวกมันมาทำเป็นเสื้อคลุม พ่อแม่ของพวกมัน พองโก และเพอร์ดิตา จึงออกเดินทางเพื่อช่วยเหลือลูกสุนัขของพวกมันจากครูเอลลา รวมถึงลูกสุนัขเพิ่มเติมอีก 84 ตัวที่ซื้อมาจากร้านขายสัตว์เลี้ยง นำไปสู่กระบวนการช่วยเหลือแดลเมเชียนทั้งหมด 101 ตัว
ภาพยนตร์ฉายครั้งแรกเมื่อวันที่ 25 มกราคม ค.ศ. 1961 และประสบความสำเร็จในบ็อกซ์ออฟฟิศ ช่วยดึงสตูดิโอให้พ้นจากภาวะตกต่ำทางการเงินจาก เจ้าหญิงนิทรา ซึ่งมีต้นทุนการผลิตสูงที่ออกฉายเมื่อสองปีก่อน และกลายเป็นภาพยนตร์ที่ทำเงินสูงสุดอันดับที่แปดประจำปีในบ็อกซ์ออฟฟิศของอเมริกาเหนือ
ตัวละคร

Rod Taylor เป็น Pongo
Lisa Daniels และ Cate Bauer เป็น Perdita
Betty Lou Gerson เป็น Cruella de Vil
Ben Wright เป็น Roger Radcliffe
Lisa Davis เป็น Anita Radcliffe
Frederick Worlock เป็น Horace Baddun / Inspector Graves
J. Pat O'Malley เป็น Jasper Baddun / The Colonel
Martha Wentworth เป็น Nanny / Queenie
Thurl Ravenscroft เป็น Captain
David Frankham เป็น Sergeant Tibbs
Mimi Gibson เป็น Lucky
Barbara Beaird เป็น Rolly
Mickey Maga เป็น Patch
Sandra Abbott เป็น Penny
Tudor Owen เป็น Old Towser
George Pelling เป็น Danny
Junius Matthews เป็น Scottie
Queenie Leonard เป็น Princess
Marjorie Bennett เป็น Duchess
Barbara Luddy เป็น Rover
Rickie Sorensen เป็น Spotty
Tom Conway เป็น The Collie / The Quizmaster
Paul Frees เป็น Dirty Dawson
แหล่งข้อมูลอื่น

ทรามวัยกับไอ้ด่าง ที่อินเทอร์เน็ตมูวีเดตาเบส
ทรามวัยกับไอ้ด่าง ที่ออลมูวี
ทรามวัยกับไอ้ด่าง ที่รอตเทนโทเมโทส์
ทรามวัยกับไอ้ด่าง ที่สยามโซน
เครก แคทคาร์ต

| 0 | 1 | 2 | 3 |
| --- | --- | --- | --- |
 แคทคาร์ตกับนอร์เทิร์นไอร์แลนด์ใน ค.ศ. 2019
ข้อมูลส่วนตัว
ชื่อเต็ม:  เครก จอร์จ แคทคาร์ต
วันเกิด:   (1989-02-06) 6 กุมภาพันธ์ ค.ศ. 1989 (35 ปี)
สถานที่เกิด:  เบลฟาสต์ ไอร์แลนด์เหนือ
ส่วนสูง:  6 ft 2 in (1.88 m)
ตำแหน่ง:  เซ็นเตอร์แบ็ก
สโมสรเยาวชน
1999–2003:  คาร์นมันนีคอลต์
2003–2005:  เซนต์แอนดรูว์บอยส์คลับ
2005–2007:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2007–2010 |  แมนเชสเตอร์ยูไนเต็ด |  0 |  (0) |
| 2007 |  → รอแยลแอนต์เวิร์ป (ยืม) |  13 |  (2) |
| 2008–2009 |  → พลิมัทอาร์ไกล์ |  31 |  (1) |
| 2009 |  → วอตฟอร์ด (ยืม) |  12 |  (0) |
| 2010–2014 |  แบล็กพูล |  112 |  (3) |
| 2014–2023 |  วอตฟอร์ด |  235 |  (8) |
ทีมชาติ‡
|  |  นอร์เทิร์นไอร์แลนด์ รุ่นอายุไม่เกิน 16 ปี |  24 |  (0) |
|  |  นอร์เทิร์นไอร์แลนด์ รุ่นอายุไม่เกิน 17 ปี |  13 |  (1) |
|  |  นอร์เทิร์นไอร์แลนด์ รุ่นอายุไม่เกิน 20 ปี |  3 |  (0) |
| 2006–2009 |  นอร์เทิร์นไอร์แลนด์ รุ่นอายุไม่เกิน 21 ปี |  15 |  (0) |
| 2010–2023 |  นอร์เทิร์นไอร์แลนด์ |  73 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20:03, 23 กันยายน 2019 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20:03, 23 กันยายน 2019 (UTC)
เครก จอร์จ แคทคาร์ต (เกิดวันที่ 6 กุมภาพันธ์ ค.ศ. 1989) เป็นอดีตนักฟุตบอลชาวไอร์แลนด์เหนือในตำแหน่งเซ็นเตอร์แบ็ก เขาเคยเป็นกัปตันของทีมชาตินอร์เทิร์นไอร์แลนด์รุ่นอายุไม่เกิน 21 ปี
แคทคาร์ตเป็นผู้เล่นที่มาจากทีมเยาวชนของแมนเชสเตอร์ยูไนเต็ด เขาเคยถูกปล่อยยืมตัวให้กับรอแยลแอนต์เวิร์ปในเบลเยียม และพลิมัทอาร์ไกล์กับวอตฟอร์ดในอังกฤษ ต่อมาเขาย้ายไปแบล็กพูลใน ค.ศ. 2010 และย้ายไปวอตฟอร์ดในเดือนกรกฎาคม ค.ศ. 2014
ทีมชาติ

ในเดือนพฤษภาคม ค.ศ. 2009 แคทคาร์ตถูกเรียกติดทีมชาตินอร์เทิร์นไอร์แลนด์เป็นครั้งแรกพร้อมกับผู้เล่นอีก 9 คนที่ยังไม่เคยติดทีมชาติมาก่อน สำหรับการแข่งขันนัดกระชับมิตรที่พบกับอิตาลีในวันที่ 6 มิถุนายน ต่อมาเขาได้ลงเล่นให้กับทีมชาติครั้งแรกในนัดที่บุกไปเอาชนะสโลวีเนียที่มาริบอร์ 1–0 ในวันที่ 3 กันยายน ค.ศ. 2010
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| นอร์เทิร์นไอร์แลนด์ | 2010 | 1 | 0 |
| นอร์เทิร์นไอร์แลนด์ | 2011 | 8 | 0 |
| นอร์เทิร์นไอร์แลนด์ | 2012 | 4 | 0 |
| นอร์เทิร์นไอร์แลนด์ | 2013 | 4 | 0 |
| นอร์เทิร์นไอร์แลนด์ | 2014 | 2 | 0 |
| นอร์เทิร์นไอร์แลนด์ | 2015 | 5 | 1 |
| นอร์เทิร์นไอร์แลนด์ | 2016 | 8 | 1 |
| นอร์เทิร์นไอร์แลนด์ | 2017 | 1 | 0 |
| นอร์เทิร์นไอร์แลนด์ | 2018 | 8 | 0 |
| นอร์เทิร์นไอร์แลนด์ | 2019 | 6 | 0 |
| ทั้งหมด | ทั้งหมด | 47 | 2 |
สถิติอาชีพ > ประตูในนามทีมชาติ

| ลำดับ | วันที่ | สนาม | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- |
| 1 | 11 ตุลาคม 2015 | สนามกีฬาโอลิมปิกเฮลซิงกิ เฮลซิงกิ ฟินแลนด์ |  ฟินแลนด์ | 1–0 | 1–1 | ฟุตบอลชิงแชมป์แห่งชาติยุโรป 2016 |
| 2 | 24 March 2016 | คาร์ดิฟฟ์ซิตีสเตเดียม คาร์ดิฟฟ์ เวลส์ |  เวลส์ | 1–0 | 1–1 | กระชับมิตร |
เกียรติประวัติ

วอตฟอร์ด
ฟุตบอลลีกแชมเปียนชิป รองชนะเลิศ: 2014–15
เอฟเอคัพ รองชนะเลิศ: 2018–19
รางวัลส่วนตัว
รางวัลผู้เล่นเยาวชนแห่งปี จิมมี เมอร์ฟี: 2006–07
แหล่งข้อมูลอื่น

สถิติของ เครก แคทคาร์ต ที่ Soccerbase
Profile at redStat
International profile at NIFG
Northern Ireland stats at Irish FA
| ด ค กรายชื่อนักกีฬาทีมชาตินอร์เทิร์นไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  |
การสัมพันธ์

การ์ตูนล้อเลียนในนิตยสาร เลอชารีวารี ฉบับวันที่ 17 มกราคม ค.ศ. 1834 สัมพันธ์พระเจ้าหลุยส์-ฟีลิปที่ 1 แห่งฝรั่งเศสกับลูกแพร์ วาดโดยชาร์ล ฟีลีปง
การสัมพันธ์ (อังกฤษ: association) หมายถึงการสร้างความสัมพันธ์ทางจิตระหว่างแนวคิด (concept), เหตุการณ์ (event) หรือสภาวะจิต (mental state) ซึ่งเกิดขึ้นจากประสบการณ์เฉพาะ   เราสามารถพบแนวคิดเรื่องการสัมพันธ์ได้ในหลายสำนักคิด (schools of thought) ในสาขาวิชาจิตวิทยาเช่น พฤติกรรมนิยม, สนธิการนิยม (associationism) , จิตวิเคราะห์, จิตวิทยาสังคม, และ โครงสร้างนิยม (structuralism) นอกจากนี้ยังสามารถพบได้ในวิชาจิตวิทยาร่วมสมัยในหลายสาขา เช่น ความจำ, การเรียน และในการศึกษาวิถีประสาท มโนทัศน์ (idea) นี้เริ่มมาจากเพลโตกับแอริสตอเติล โดยเฉพาะเรื่องการสืบทอดความจำ และถูกนำไปต่อยอดโดยนักปรัชญาเช่น จอห์น ล็อก, เดวิด ฮูม, เดวิด ฮาร์ตลี (David Hartley) และเจมส์ มิลล์ (James Mill)
การสัมพันธ์ที่เกิดจากการเรียน

การเรียนเชิงสัมพันธ์คือ เมื่อมนุษย์หรือสัตว์สร้างความสัมพันธ์ระหว่างสิ่งเร้า (ทางเสียง หรือภาพ) หรือพฤติกรรม (ทางเสียง หรือภาพ) อย่างใดอย่างหนึ่ง กับสิ่งเร้าเดิม (ทางเสียง หรือภาพ) ยิ่งสิ่งเร้ามีความเป็นรูปธรรมมากเท่าไหร่ ยิ่งมีโอกาสปลุกภาพความรู้สึกที่สามารถทำหน้าที่เป็นตัวกลางของการเรียนเชิงสัมพันธ์และการจำได้ ความสามารถในการสัมพันธ์เป็นรากฐานของการเรียนรู้ ความสามารถในการเรียนรู้ข้อมูลใหม่มีความจำเป็นต่อชีวิตประจำวัน และจึงเป็นปัจจัยสำคัญต่อการสูงวัยอย่างมีสุขภาพดี มีงานวิจัยเพียงพอที่แสดงถึงความสามารถในการสร้างหรือนึกถึงความจำอาศัยเหตุการณ์ที่ลดลงอันเนื่องมาจากชราภาพ  การเรียนรู้ในรูปแบบนี้สามารถพบเจอได้ในทั้งการวางเงื่อนไขแบบดั้งเดิมและการวางเงื่อนไขด้วยการกระทำ (operant conditioning)
การสัมพันธ์ที่เกิดจากการเรียน > กฎแห่งผล

เอ็ดเวิร์ด ธอร์นไดค์ (Edward Thorndike) ได้พัฒนากฎแห่งผล (อังกฤษ: law of effect) ขึ้นมา โดยผลพวงของการตอบสนองจะส่งผลต่อการสัมพันธ์ระหว่างสิ่งเร้าหนึ่งกับการตอบสนองนั้น ๆ เช่น พฤติกรรมจะเกิดบ่อยและ/หรือแรงขึ้นหากผลที่ตามมาคือรางวัล สิ่งนี้เกิดขึ้นเพราะการสัมพันธ์ระหว่างพฤติกรรมกับภาพแทนทางจิต ( mental representation) ของรางวัล (เช่น อาหาร) ในทางกลับกันการได้รับผลพวงที่เป็นลบก็จะลดอัตราการเกิดของพฤติกรรม เนื่องจากการสัมพันธ์ที่เป็นลบ
การสัมพันธ์ที่เกิดจากการเรียน > การวางเงื่อนไขแบบดั้งเดิม

การวางเงื่อนไขแบบดั้งเดิมเป็นตัวอย่างของการสัมพันธ์ที่เกิดจากการเรียนรู้ กระบวนการการวางเงื่อนไขแบบดั้งเดิมประกอบไปด้วยสี่องค์ประกอบ: สิ่งเร้าไม่มีเงื่อนไข (unconditioned stimulus (UCS)), การตอบสนองไม่มีเงื่อนไข (unconditioned response (UCR)), สิ่งเร้ามีเงื่อนไข (conditioned stimulus (CS)), และการตอบสนองมีเงื่อนไข (conditioned response (CS))
แม้ไม่มีการวางเงื่อนไขแต่ความสัมพันธ์ระหว่างสิ่งเร้าไม่มีเงื่อนไขกับการตอบสนองไม่มีเงื่อนไขมีอยู่แล้ว เมื่อจับคู่สิ่งเร้าไม่มีเงื่อนไขกับสิ่งเร้าสิ่งอีกอันหนึ่ง การตอบสนองไม่มีเงื่อนไขก็จะสัมพันธ์กับสิ่งเร้าทั้งสองนั้น สิ่งเร้าอันที่สองเรียกว่าสิ่งเร้ามีเงื่อนไข และมันจะกระตุ้นการตอบสนองแบบมีเงื่อนไข
ในขณะที่สิ่งเร้ามีเงื่อนไขกำลังถูกสัมพันธ์กับสิ่งเร้าไม่มีเงื่อนไข ความแรงของการตอบสนองต่อสิ่งเร้ามีเงื่อนไขจะเพิ่มขึ้นตามเวลาของการเรียนรู้ ความแรงของการตอบสนองอาจลดลงได้หากสิ่งเร้ามีเงื่อนไขถูกนำเสนอโดยไม่มีสิ่งเร้าไม่มีเงื่อนไข ในการทดลองอันโด่งดังของปัฟลอฟ เขาใช้การตอบสนองแบบไม่มีเงื่อนไขของสุนัขที่จะน้ำลายไหลเมื่อเห็นอาหารและจับคู่มันกับเสียงกระดิ่งซึ่งเป็นสิ่งเร้าที่มีเงื่อนไขเมื่อให้อาหาร หลังจากนั้นเมื่อสั่นกระดิ่งสุนัขจะน้ำลายไหลเป็นการตอบสนองแบบมีเงื่อนไข แม้จะไม่มีอาหารอยู่ก็ตาม แสดงให้เห็นถึงการสัมพันธ์ที่ถูกสร้างขึ้นมาระหว่างกระดิ่งและอาหาร
การสัมพันธ์ที่เกิดจากการเรียน > การวางเงื่อนไขด้วยการกระทำ

ในการวางเงื่อนไขด้วยการกระทำ (อังกฤษ: operant conditioning) พฤติกรรมจะเปลี่ยนไปเนื่องจากผลของการกระทำที่ได้ประสบในภายหลัง สิ่งเร้าไม่ได้ทำให้เกิดพฤติกรรมแบบในการวางเงื่อนไขแบบดั้งเดิม แต่เกิดการสัมพันธ์ระหว่างสิ่งเร้ากับผลที่ตามมา เป็นการขยายความโดยธอร์นไดค์ในกฎของผลของเขา
บี. เอฟ. สกินเนอร์ (B.F. Skinner) โด่งดังจากการศึกษาเรื่องตัวเสริม (reinforcer) พฤติกรรม งานของเขารวมถึงลักษณะของเงื่อนไข (contingency) ซึ่งหมายถึงการเชื่อมโยงความระหว่างการกระทำกับผลที่ตามมาหรือการเสริม (reinforcement) สกินเนอร์บรรยายถึงเงื่อนไขสามรูปแบบ: การเสริมบวก การเสริมลบ และการลงโทษ การเสริมสร้างการสัมพันธ์ด้านบวกระหว่างการกระทำและผลที่ตามมาเพื่อสนับสนุนการกระทำนั้นต่อไป นี่สามารถทำได้สองรูปแบบคือการเสริมบวกจะนำเข้าสิ่งเร้าที่เป็นรางวัลและในทางตรงกันข้ามการเสริมลบจะเอาสิ่งเร้าซึ่งรังเกียจออกไปเพื่อให้สิ่งแวดล้อมน่ารังเกียจน้อยลง การลงโทษจะสร้างการสัมพันธ์ลบระหว่างการกระทำและผลที่ตามมาซึ่งจะทำให้ไม่มีการกระทำนั้นต่อไปอีก
การสัมพันธ์ที่เกิดจากการเรียน > พื้นอารมณ์

เนื้อหาโดยรวมของพื้นอารมณ์ (อังกฤษ: mood) เมื่อเทียบกับความรู้สึก, อารมณ์, และสภาวะอารมณ์ (affect) จะมีความเฉพาะเจาะจงน้อยกว่าและมีโอกาสถูกกระตุ้นโดยสิ่งเร้าและเหตุการณ์มากกว่า การศึกษาในปัจจุบันสืบหาส่วนประกอบของประสบการณ์โดยตรงของพื้นอารมณ์อย่างหนึ่งเช่น สภาวะเศร้า หรือโกรธ พื้นอารมณ์ปกติถูกนิยามด้วยการเปรียบเทียบกับอารมณ์ มีหลายเกณฑ์เพื่อแยกแยะพื้นอารมณ์ออกจากอารมณ์แต่มีการตกลงกันอย่างกว้างขวางว่าคุณสมบัติแยกแยะที่สำคัญคือพื้นอารมณ์นั้นกระจัดกระจายและสากลกว่าเมื่อเปรียบเทียบกับอารมณ์ วอตสันได้แนะนำกระต่ายขนปุยสีขาวต่อเด็กทารกและสร้างความสัมพันธ์ระหว่างกระต่ายและเสียงดัง การทดลองนี้ทำให้หนูน้อยอัลเบิร์ตซึ่งเป็นเด็กทารกคนนั้นสัมพันธ์กระต่ายกับความกลัว
ความจำ

ความจำ (อังกฤษ: memory) ดูแล้วปฏิบัติการเป็นลำดับของการสัมพันธ์: แนวคิด, คำ, และความคิดเห็น (opinion) ถูกนำมาพัวพันกัน จนสิ่งเร้าเช่นใบหน้าคนจะทำให้จำชื่อคนนั้นที่สัมพันธ์ไว้ได้ 
การเข้าใจผลกระทบของพื้นอารมณ์ต่อความจำเป็นเรื่องหลัก ๆ ในหลายปัญหาของวิชาจิตวิทยา มันเป็นหัวข้อหลักในหลายทฤษฎีเรื่องความสัมพันธ์ระหว่างสภาวะอารมณ์กับการรับรู้ ผลกระทบของพื้นอารมณ์ต่อความจำอาจเป็นตัวกลางให้อิทธิพลของพื้นอารมณ์ต่อพฤติกรรมและการตัดสิน (judgement) อันหลากหลายที่เกี่ยวข้องกับการตัดสินใจ, การช่วยเหลือ, และการรับรู้ตัวบุคคล (Social perception)  การเข้าใจความสัมพันธ์ระหว่างวัตถุต่าง ๆ เป็นพื้นฐานของความจำแบบอาศัยเหตุการณ์ และความเสียหายต่อสมองส่วนฮิปโปแคมปัสถูกพบว่าทำให้การเรียนการสัมพันธ์ระหว่างวัตถุถดถอย
การทดสอบการสัมพันธ์

การสัมพันธ์ในมนุษย์สามารถวัดได้ด้วยการทดสอบการสัมพันธ์โดยนัย (อังกฤษ: implicit association test) การทดสอบทางจิตวิทยาที่วัดความสัมพันธ์โดยนัย (ใต้สำนึก) ระหว่างแนวคิดสองอย่าง ถูกสร้างขึ้นโดย แอนโธนี จี. กรีนวอลด์ ในปีค.ศ. 1995 (พ.ศ. 2538). มันถูกใช้ในการสืบค้นความลำเอียงต่อเชื้อชาติ, เพศหรือรสนิยมทางเพศใต้สำนึก, ความพอใจของผู้บริโภค (Preference (economics)) , ความพึงใจทางการเมือง, ลักษณะบุคลิกภาพ, การดื่มสุราและการเสพยา, สุขภาพจิต และ ความสัมพันธ์ (interpersonal relationship)การทดสอบนี้วัดการสัมพันธ์ระหว่างมโนภาพต่าง ๆ เช่นเชื้อชาติกับอาชญากรรม ใช้เวลาตอบสนอง (mental chronometry) ในการแยกแยะการสัมพันธ์ เวลาตอบสนองที่เร็วเป็นตัวบ่งบอกถึงการสัมพันธ์ที่เข้มแข็งกว่า
โดยในการทดลองนี้ใช้คะแนน D (effect size) เพื่อแทนเวลาตอบสนองเฉลี่ยของผู้เข้าร่วม ถ้าคะแนนเฉลี่ยของผู้เข้าร่วมเป็นลบ บุคคลนั้นจะถือว่ามีความเอนเอียงโดยนัย (implicit stereotype) น้อย ถ้าเวลาตอบสนองเฉลี่ยเป็นบวก จะถือว่ามีความเอนเอียงโดยนัยมากกว่า คะแนน D นี้คำนวณโดยการลบผลการทดลองที่มากกว่า 10,000 มิลลิวินาทีทิ้ง และลบผู้เข้าร่วมที่ตอบเร็วกว่า 300 มิลลิวินาทีเกินหนึ่งในสิบผลการทดลองทิ้ง เพื่อกำหนดค่าเบี่ยงเบนมาตรฐานโดยรวมของการทดลองทั้งหมดในส่วนที่ 3 กับ 4 และส่วนที่ 6 กับ 7  เวลาตอบสนองเฉลี่ยถูกกำหนดสำหรับส่วนที่ 3, 4, 6 และ 7  ค่าเฉลี่ยของผลต่างระหว่างส่วนที่ 6 และ 3 (ค่าเฉลี่ยส่วนที่ 6 - ค่าเฉลี่ยส่วนที่ 3) กับ ค่าเฉลี่ยของผลต่างระหว่างส่วนที่ 7 และ 4 (ค่าเฉลี่ยส่วนที่ 7 - ค่าเฉลี่ยส่วนที่ 4) จะถูกคำนวณโดยนำค่าเบี่ยงเบนมาตรฐานโดยรวมของแต่ละอัน จะเท่ากับค่าเฉลี่ยของอัตราส่วนทั้งสองที่คิดมาได้
ดูเพิ่ม

การจับคู่โดยการสัมพันธ์ (Pair by association)
กระบวนการคิดเชิงเทิดทูน
การสัมพันธ์มโนภาพ (Association of ideas)
ความจำเชิงสัมพันธ์ (Associative memory (psychology))
บรรณานุกรม

Boring, E. G. (1950) A History of Experimental Psychology. New York: Appleton-Century-Crofts.
Crisp, R. J; Turner, R. N. (2007). "Attitude formation". Essential Social Psychology. London, Thousand Oaks, CA: SAGE. ISBN 978-0-7619-4215-3.
Gallistel, C. R. & Gibbon, J. (2002). The Symbolic Foundations of Conditioned Behavior. Mahwah, NJ: L. Erlbaum Associates. ISBN 0-8058-2934-2
Gazzaniga, M. S.; Ivry, R. B. & Mangun, G. R. (2009). "Learning and memory". Cognitive neuroscience: The biology of the mind. New York: W.W. Norton. ISBN 978-0-393-92795-5.
Greenwald, A. G; McGhee, D. E.; Schwartz, J. L. K. (1998). "Measuring individual differences in implicit cognition: The implicit association test". Journal of Personality and Social Psychology. 74 (6): 1464–1480. CiteSeerX 10.1.1.489.4611. doi:10.1037/0022-3514.74.6.1464. PMID 9654756.
Klein, Stephen (2012). Learning: Principles and Applications (6 ed.). Thousand Oaks, CA, London: SAGE. ISBN 978-1-4129-8734-9.
Shettleworth, S. J. (2010) Cognition, Evolution and Behavior. Oxford, New York: Oxford University Press. ISBN 978-0-19-531984-2.
Smith, E. E. & Kosslyn, S. M. (2007) "Cognitive Psychology: Mind and Brain", Upper Saddle River, NJ: Pearson / Prentice Hall. ISBN 978-0-13-182508-6.
Stark, C. E. L; Bayley, P. J.; Squire, L. R. (2002). "Recognition memory for single items and for associations is similarly impaired following damage to the hippocampal region". Learning & Memory. 5 (9): 238–242. doi:10.1101/lm.51802. PMC 187132. PMID 12359833.
Timberlake, W. (1994). "Behavior systems, associationism, and pavlovian conditioning". Psychonomic Bulletin & Review. 4 (1): 405–420. doi:10.3758/bf03210945. PMID 24203549.
Watier, N.; Collin, C. (2012). "The effects of distinctiveness on memory and metamemory for face–name associations". Memory. 1 (20): 73–88. doi:10.1080/09658211.2011.637935. PMID 22171812.
แหล่งข้อมูลอื่น

Word Associations Network: The Word Association Dictionary
ธาราวี

| ธาราวี |
| --- | --- |
ย่าน
สลัมของธาราวี
ธาราวี
พิกัด: 19°02′25″N 72°51′03″E﻿ / ﻿19.040208°N 72.85085°E﻿ / 19.040208; 72.85085
ประเทศ: อินเดีย
รัฐ: มหาราษฏระ
อำเภอ: มุมไบซิตี
เมือง: มุมไบ
การปกครอง
 • ประเภท: เทศบาล
 • องค์กร: เทศบาลพฤหันมุมไบ (MCGM)
พื้นที่
 • ทั้งหมด: 2.165 ตร.กม. (0.836 ตร.ไมล์)
ประชากร
 • ประมาณ (2016): 900,000 – 1,000,000 คน
ภาษา
 • ทางการ: ภาษามราฐี
เขตเวลา: UTC+5:30 (IST)
PIN: 400017
รหัสโทรศัพท์: 022
ทะเบียนพาหนะ: MH-01
ธาราวีเมื่อเปรียบเทียบกับสลัมขนาดใหญ่แห่งอื่นของโลก แผนที่โดยไมก์ เดวิส
ธาราวี (Dharavi) เป็นท้องถิ่นหนึ่งในมุมไบ, รัฐมหาราษฏระ, ประเทศอินเดีย, และถือว่าเป็นหนึ่งในสลัมที่ใหญ่ที่สุดในทวีปเอเชีย ธาราวีมีพื้นที่มากกว่า 2.1 ตารางกิโลเมตร (0.81 ตารางไมล์; 520 เอเคอร์) ด้วยประชากรประมาณ 1,000,000 ล้านคนและความหนาแน่นประชากรที่สูงกว่า 277,136/กม.2 (717,780/ตร. ไมล์) ทำให้ธาราวีเป็นหนึ่งในพื้นที่ที่แออัดมากที่สุดในโลกแห่งหนึ่ง
สลัมธาราวีตั้งขึ้นในปี 1884 ในยุคอาณานิคมอังกฤษ และได้เติบโตขึ้นเรื่อย ๆ จากการไล่ที่ดินของโรงงานและประชากรจากเมืองฝั่งแหลมซึ่งเป็นศูนย์กลางเมืองในขณะนั้น ภายใต้รัฐบาลอาณานิคม ประกอบกับการอพยพเข้ามาของชาวอินเดียยากจนและจากชนบทเข้ามาสู่มุมไบ จนถึงปัจจุบัน ธาราวีถือเป็นย่านที่มีความหลากหลายสูงมากทั้งทางชาติพันธุ์และทางความเชื่อ
แหล่งข้อมูลอื่น

"Life in a Slum" - BBC News